

**Uznesenie zasadnutia obecného zastupiteľstva č. 5/2017 konaného dňa 29.06.2017**

Obecné zastupiteľstvo v zmysle § 10, odst. 1, písm. a/ zákona SNR č. 369/90 zb. o obecnom zriadení v znení jeho zmien a doplnkov na svojom zasadnutí prijíma nasledovné uznesenia:

**Uznesenie č. 13/2017**

**Schvaľuje :**

a/ Obecné zastupiteľstvo schvaľuje prebytok hospodárenia roku 2016 vo výške 154 144,99 EUR.

**bez výhrad**

b/ Obecné zastupiteľstvo schvaľuje použite prebytku z rozpočtového hospodárenia roku

2016 na splátky úveru ŠFRB vo výške 8 481,10 EUR, tvorbu rezervného fondu v sume

141 562,18 EUR, sumu 757,20 EUR na tvorbu fondu opráva sumu 3 344,51 EUR

 použije podľa zákona o rozpočtových pravidlách.

 c/ Obecné zastupiteľstvo schvaľuje použitie prebytkov minulých rokov, ktoré sú na

 bežných účtoch obce na tvorbu rezervného fondu vo výške 108 929,44 EUR.

 d/ Rozpočtové opatrenia obce a ZŠ č.2, ktoré sú súčasťou zápisnice

 e/ Vnútornú smernicu č.2 k zadávaniu zákaziek na dodanie tovarov, na poskytnutie

 služieb a uskutočnenie stavebných prác podľa zákona č. 343/2015 Z. z. o verejnom

 obstarávaní a o zmene a doplnení niektorých zákonov v znení neskorších predpisov

 účinného od 01.06.2017

 f /Plán kontrolnej činnosti hlavného kontrolóra obce na II. polrok 2017

 g/ na základe žiadosti o odpredaj pozemku p. Šimonovi Pompovi – Liptákovi s

 manželkou Annou spôsob a zámer prevodu vlastníctva pozemku p.č. 190/8 o výmere

 422 m2, ktorý vznikol odčlenením od pôvodnej parcely č. 190/1 o celkovej výmere 525

 m2, ktorá je vo vlastníctve obce LV č. 1 podľa GP č. 346291114-26/17 podľa § 9a, odst.

 8**,** písm. e) zákona SNR č. 138/90 Zb. o majetku obci z dôvodu hodného osobitného

 zreteľa, predaj za cenu 7,- eur/m2. Dôvodom hodným osobitého zreteľa je skutočnosť,

 že menovaní predmetnú parcelu užívali viac ako 10 rokov.

h/ organizačné pokyny osláv dňa 22.07. 2017 a 23.07.2017 s tým, že poplatok za guláš bude

 0,50 ,- eur

i/ nákup výsledkovej tabule pre Futbalový klub Toporec cca 700 €

**starosta obce ................................ prednostka OÚ .....................................**

**Uznesenie č. 14/2017**

**Ruší**

a/ Uznesenie č. 09/2017 zo dňa 15.05.2017 v plnom znení

b/ v zmysle § 25, odst.2 , písm. g) zákona SNR č. 369/90 Zb. o obecnom zriadení v znení jeho zmien a doplnkov mandát poslanca OZ p. ***Jozefovi Pompovi***, ktorý sa nezúčastnil zasadnutia OZ po dobu viac ako 1 rok / naposledy sa zúčastnil zasadnutia dňa 15.06.2016/

**starosta obce ................................ prednostka OÚ .....................................**

**Uznesenie č. 15/2017**

**Mení**

Spôsob a zámer prevodu vlastníctva pozemku podľa § 9a, odst. 8 **, písm. e)**  zákona SNR č. 138/90 Zb. o majetku obcí. z dôvodu hodného osobitného zreteľa KN C 50/12 o výmere 179 m2, ktorá vznikla odčlenením od pôvodnej parcely KN C 50/3 o celkovej výmere 1 1706 m2 podľa GP č. 204/2014. Dôvodom hodným osobitého zreteľa je skutočnosť, že menovaná predmetný pozemok užívala viac ako 10 rokov. Predaj pozemku za cenu 1,70 € /m2v zmysle Uznesenia č. 20/2014 d) zo dňa 12.05.2014 p. Terézii Hangurbadžovej.

**starosta obce ................................ prednostka OÚ .....................................**

**Uznesenie č. 16/2017**

**Súhlasí**

so zapojením do projektu INTERREG Polska- Slowacja - Rekonštrukcia minerálnych vôd (minerálny prameň pod Krigovskou horou)

**starosta obce ................................ prednostka OÚ ....................................**

**Uznesenie č. 17/2017**

**Súhlasí**

so zaradením do galérie osobností obce p. Krulčíka Jána in memoriam na "Dni rodákov obce Toporec 2017"

**starosta obce ................................ prednostka OÚ .....................................**

**Uznesenie č. 18/2017**

**Berie na vedomie**

Stanovisko kontrolóra obce k záverečnému účtu obce Toporec za rok 2016

**starosta obce ................................ prednostka OÚ .....................................**

**Zápisnica zo stretnutia poslancov obecného zastupiteľstva dňa 29.06.2017**

**Program :**

1. Plnenie uznesení
2. Voľba návrhovej komisie
3. Záverečný účet obce – návrh
4. Rozpočtové opatrenia obec a ZŠ
5. Odpredaj pozemkov, Šimon Pompa, Terézia Hangurbadžová/
6. Smernica o verejnom obstarávaní - novelizácia
7. Diskusia
8. Rôzne / TSP, KC, oslavy obce, /
9. Záver

Zasadnutie začalo o 18:10 hod.

Prítomní : Vladimír Dragošek, Mgr. Jozef Habiňák, Bc. Peter Kačur, Mgr. Miroslav Svitana, Peter Svitana, Michal Šoltés, Ing. Jozef Čepišák

Iveta Šateková – prednostka

Neprítomní : ospravedlnení : Mgr. Fischer Albín

Neprítomní neospravedlnený : Jozef Pompa

Návrhová komisia: predseda: Ing. Jozef Čepišák

 členovia : Michal Šoltés, Dragošek Vladimír

Starosta predniesol program zasadnutia, do ktorého doplnil bod poslanec Mgr. Miroslav Svitana

**Tento návrh a program odhlasovali všetci prítomní poslanci : Vladimír Dragošek, Mgr. Jozef Habiňák, Bc. Peter Kačur, Mgr. Miroslav Svitana, Peter Svitana, Michal Šoltés, Ing. Jozef Čepišák**

* Starosta predniesol plnenie uznesení prijatých na zasadnutí dňa 15.05.2017.

Prítomných poslancov oboznámil s dochádzkou poslanca Pompu Jozefa, ktorý sa zasadnutí obecného zastupiteľstva nezúčastnil viac ako jeden rok /naposledy sa zúčastnil zasadnutia dňa 15.06.2016

 V  zmysle § 25, odst.2 , písm. g) zákona SNR č. 369/90 Zb. o obecnom zriadení

 v znení jeho zmien a doplnkov mandát poslanca OZ p. ***Jozefovi Pompovi***, ktorý sa

 nezúčastnil zasadnutia OZ po dobu viac ako 1 rok / naposledy /

**Tento návrh odhlasovali všetci prítomní poslanci : Vladimír Dragošek, Mgr. Jozef Habiňák, Bc. Peter Kačur, Mgr. Miroslav Svitana, Peter Svitana, Michal Šoltés, Ing. Jozef Čepišák**

Následne odovzdal slovo účtovníčke p. Mgr. Daniele Kasenčákovej, ktorá predniesla návrh Záverečného účtu obce za rok 2016, tento bol  prítomnými schválený bez výhrad.

**Tento návrh odhlasovali všetci prítomní poslanci : Vladimír Dragošek, Mgr. Jozef Habiňák, Bc. Peter Kačur, Mgr. Miroslav Svitana, Peter Svitana, Michal Šoltés, Ing. Jozef Čepišák**

P. Kasenčáková zároveň predniesla Rozpočtové opatrenia obce a ZŠ č. 2, ktoré tvoria prílohu zápisnice. (Príloha č. 1)

**Tento návrh odhlasovali všetci prítomní poslanci : Vladimír Dragošek, Mgr. Jozef Habiňák, Bc. Peter Kačur, Mgr. Miroslav Svitana, Peter Svitana, Michal Šoltés, Ing. Jozef Čepišák**

 Nakoľko sa zasadnutia obecnho zastupiteľstva nezúčastnil kontrolór obce , starosta

 predniesol Stanovisko kontrolóra obce k záverečnému účtu obce Toporec za rok 2016

 a Plán kontrolnej činnosti hlavného kontrolóra obce na II. polrok 2017

**Tento návrh odhlasovali všetci prítomní poslanci : Vladimír Dragošek, Mgr. Jozef Habiňák, Bc. Peter Kačur, Mgr. Miroslav Svitana, Peter Svitana, Michal Šoltés, Ing. Jozef Čepišák**

* Starosta v ďalšom bode programu zasadnutia starosta predniesol GP č. 34629114-26/17 k odpredaju pozemku KN C 190/8 o výmere 422 m2, ktorý vznikol odčlenením od pôvodnej parcely č. 190/1 o celkovej výmere 525 m2, ktorá je vo vlastníctve obce. Tento predložil p. Pompa Šimon po predošlom zasadnutí OZ. Šetrením bolo zistené, že rodinný dom brata Dominika Pompu nestojí na predmetnej parcele nestojí. Prítomní poslanci rozhodli o spôsobe a zámere prevodu vlastníctva pozemku podľa § 9a, odst. 8 **, písm. e)**  zákona SNR č. 138/90 Zb. o majetku obcí. z dôvodu hodného osobitného zreteľa. Dôvodom hodného osobitého zreteľa je skutočnosť, že menovaný túto parcelu užíval viac ako 10 rokov. Poslanci odsúhlasili predaj pozemku za cenu 7,- eur/m2.

**Tento návrh odhlasovali všetci prítomní poslanci : Vladimír Dragošek, Mgr. Jozef Habiňák, Bc. Peter Kačur, Mgr. Miroslav Svitana, Peter Svitana, Michal Šoltés, Ing. Jozef Čepišák**

* Starosta oboznámil prítomných o začatí projektu §54 Cesta na trh práce, v ktorom budú zamestnaní 5 ľudia z úradu práce. Títo budú pracovať na realizácii parkoviska pri cintoríne. Zároveň oboznámil prítomných, že je potrebné spevniť spodnú časť pozemku, kde bude parkovisko makadamom a odvodňovacími rúrami. Na základe komunikácie s p. Galschneiderom , by tieto práce stáli okolo 4 000 €. K tejto téme sa vyjadril poslanec Mgr. Habiňák a uviedol, že táto suma je dosť vysoká a treba to ešte prerokovať s p. Galschneiderom. Poslanec Mgr. Miroslav Svitana súhlasil s p. Habiňákom a zároveň trvá na tom , aby p. Galschneider opravil parkovisko – pódium pred obecným úradom, nakoľko je nekvalitne urobené.
* V ďalšom bode programu starosta predniesol žiadosť p. Terézie Hangurbadžovej o zrušenie uznesenia 09/2017 zo dňa 15.05.2017 v plnom znení. Prítomní poslanci hlasovali nasledovne :

**Za návrh :Vladimír Dragošek, Mgr. Jozef Habiňák, Bc. Peter Kačur, Michal Šoltés,**

 **Ing. Jozef Čepišák**

**Zdržal sa hlasovania: Mgr. Miroslav Svitana, Peter Svitana**

* V náväznosti na zrušenie uznesenia, týkajúceho sa p. Terézie Hangurbadžovej, starosta predniesol zmenu predaja pozemku podľa GP č. 204/2014 a to spôsob a zámer prevodu vlastníctva pozemku podľa § 9a, odst. 8 **,** písm. e) zákona SNR č. 138/90 Zb. o majetku obcí, z dôvodu hodného osobitného zreteľa parcelu KN C 50/12 o výmere 179 m2, ktorá vznikla odčlenením od pôvodnej parcely KN C 50/3 o celkovej výmere 1 1706 m2, zapísaná na LV č. 1. Dôvodom hodným osobitého zreteľa je skutočnosť, že menovaná predmetný pozemok užívala viac ako 10 rokov. Predaj pozemku za cenu 1,70 € /m2 v zmysle Uznesenia č. 20/2014 d) zo dňa 12.05.2014

**Za návrh :Vladimír Dragošek, Mgr. Jozef Habiňák, Bc. Peter Kačur, Michal Šoltés,**

 **Ing. Jozef Čepišák**

**Zdržal sa hlasovania: Mgr. Miroslav Svitana, Peter Svitana**

* Starosta odovzdal slovo prednostke, ktorá prítomných oboznámila s Vnútronou smernicou smernicu č.2 k zadávaniu zákaziek na dodanie tovarov, na poskytnutie

 služieb a uskutočnenie stavebných prácpodľa zákona č. 343/2015 Z. z. o verejnom

 obstarávaní a o zmene a doplnení niektorých zákonov v znení neskorších predpisov

 činného od 01.06.2017

**Tento návrh odhlasovali všetci prítomní poslanci : Vladimír Dragošek, Mgr. Jozef Habiňák, Bc. Peter Kačur, Mgr. Miroslav Svitana, Peter Svitana, Michal Šoltés, Ing. Jozef Čepišák**

* Ďalším bodom programu bola **diskusia** , v ktorej úvode starosta prítomných oboznámil s predložením projektu "**Zníženie energetickej náročnosti budovy obecného úradu v obci Toporec"** a taktiež s predložením projektu **“Miestna občianska poriadková služba v Toporci“.**

Ďalej uviedol, že sa pripravuje projekt na rekonštrukciu miestneho rozhlasu, oboznámil prítomných, že sú na rekonštrukciu dva druhy kábla a to multifunkčný a optický. Poslanci narvhli, aby bola vypracovaná cenová ponuka na optický a následne sa rozhodne, ktorý sa použije na rekonštrukciu.

Starosta informoval prítomných,že dňa 23.06.2017 sa uskutočnilo stretnutie s

 Karpatskými nemcami, za účasti p. Schnellovej, ktorá veľmi pekne poďakovala za milé

 privítanie v našej obci. Akcia začala spoločným obedom v kaviarni u p. Regeca a

 potom nasledovali Služby Božie v evanjelickom kostole, po ktorých nasledovalo

 uvítanie knihy do života, ktorú napísal p. Šťastný. Starosta prítomným prezentoval j

 fotodokumentáciu z tejto akcie.

 V ďalšom bode oboznámil prítomných z pripravovaným projektom INTERREG

 Polska- Slowacja, do ktorého sa obec zapojí, nakoľko ide o rekonštrukciu minerálnych

 vôd ( minerálna voda pod Krigovskou horou) . Ide o cezhraničný projekt.

**Tento návrh odhlasovali všetci prítomní poslanci : Vladimír Dragošek, Mgr. Jozef Habiňák, Bc. Peter Kačur, Mgr. Miroslav Svitana, Peter Svitana, Michal Šoltés, Ing. Jozef Čepišák**

 Ďalší bod diskusie boli organizačné pokyny na "Deň rodákov obce Toporec

 2017". Starosta dal návrh, aby do galérie osobností bol zaradený p. Ján Krulčík in

 memoriam .

 Poslanci sa k tomuto návrhu priklonili. Starosta Ďalej uviedol, že sa v nedeľu

 23.07.2017 bude do života uvádzať kniha o Toporci s názvom " *Toporec včera a*

 *dnes*". Kniha bude stáť 13 €, starosta narvhol, aby sa kniha predávala za 10 €/ 1 ks.

 Poslanci navrhli predávať porciu gulášu za 0,50 €

 Rozpis úloh na oslavách:

 príprava na guláš v piatok pred oslavami -poslanci, zamestnanci OcÚ

 varenie gulášu- p. Šatek Valent

 pomoc pri vydávaní gulášu - Šoltés, Čepišák

 súbory - Svitanovci Miro a Peter

 dozor na parkovisku - zábava pod holým nebom - Kačúr Peter

 detské ihrisko, tarnpolína - obecná hliadka

**Tento návrh odhlasovali všetci prítomní poslanci : Vladimír Dragošek, Mgr. Jozef Habiňák, Bc. Peter Kačur, Mgr. Miroslav Svitana, Peter Svitana, Michal Šoltés, Ing. Jozef Čepišák**

 Starosta odovzdal slovo prednostke, ktorá prítomných informovala o spustení NP

 Terénna sociálna práca od 01.06.2017. NP KC sa ešte stále rieši, nakoľko p. Zupková

 nespĺňa kvalifikačné predpoklady na pozíciu odborného garanta KC. Pravdepodobný

 začiatok tohoto projektu august 2017.

 Do diskusie sa o slovo prihlásil poslanec Mgr. Habiňák, ktorý požiadal prítomných

 odsúhlasenie nákupu výsledkove tabule na ihrisko, ktorá je povinná. Prítomným

 odprezentoval prostredníctvom internetu, aký druh je potrebné zakúpiť. Po spoločnej

 dohode sa poslanci uzniesli na sume 700 €

**Tento návrh odhlasovali všetci prítomní poslanci : Vladimír Dragošek, Mgr. Jozef Habiňák, Bc. Peter Kačur, Mgr. Miroslav Svitana, Peter Svitana, Michal Šoltés, Ing. Jozef Čepišák**

Poslanec Habiňák pokračoval v diskusii s návrhom, že je potrebné riešiť zavlažovanie ihriska. S poslancom Vladimírom Dragošekom oboznámili prítomných s možnosťou napojiť ponorku na existujúcu studňu na ihrisku. Navrhli, aby materiál na túto realizáciu zakúpila obec a futbalisti si prácu urobia svojpomocne. Ďalej sa poslanec HAbiňák informoval , kedy sa zrealizuje výmena okien na šatni, nakoľko staré okná sú už dezolátnom stave a taktiež kedy sa začnú práce na budovaní garáže na traktor. Starosta k tejto téme uviedol, že výkopové práce budú realizovať zamestnaci , ktorí budú zamestnaní od 01.07.2017.

Do diskusie sa prihlásil poslanec Mgr. Miroslav Svitana, ktorý upozornil na oplotenie pozemku p. Františka Regeca, ktorý určite zasahuje do prístupovje cesty, ktorá vedie za jeho dom. Požiadal starostu, aby bol p. Regec písomne upozornený na túto skutočnosť.

Ďalej pokračoval, že na p. Regecovú Máriu , konkrétne na jej dobytok sú sťažnosti občanov, že aj oni osobne majú tákéto skúsenosti. K tejto téme starosta uviedol, že aj na obecnom úrade boli sťažnosti občanov. Požiadal poslancov, aby sťažnosť na p. Regecovú dali písomne. Poslanci trvajú na zaslaní písomnej výzvy p. Regecove, že v prípade nevykonania nápravy nebude p. Regecovej predĺžené osvedčenie o podnikaní SHR.

Poslanec Mgr. Svitana sa Ďalej informoval, ako to bude s hradením nákladov na telocvičňu, keď bude spustená do prevádzky, nakoľko ZŠ nebude schopná tieto náklady uhradiť z finančných zdrojov, s ktorými disponuje. Taktiež uviedol, že v každom prípade musí byť určený správca telocvične a ihrísk.

K tejto téme starosta podal informáciu, že on už zisťoval, ako to funguje v iných obciach. Už aj oslovil školníka Jána Kačúra, aby porozmýšľal o ponuke na pozíciu správcu.

Starosta ešte podal informáciu o fungovaní detského ihriska za obecným úradom, že bolo nutné, aby na poriadok dohliadal člen obecnej hliadky, nakoľko deti z osady chodili na ihrisko bez dozoru rodičov.

Zasadnutie OZ skončilo o 20:20 hod. za jednotlivé uznesenia hlasovali poslanci, tak ako je to uvedené v texte.

**starosta obce ................................ prednostka OÚ .....................................**

V Toporci 29.06.2017

Spracovala: Šateková

 Príloha č. 1



